97/591/EY: Komission päätös, tehty 29 päivänä heinäkuuta 1997, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä mefenoksamin (CGA 329 351), etoksisulfuronin, famoksadonin ja ampelomyces quisqualisin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti)



Virallinen lehti nro L 239 , 30/08/1997 s. 0048 - 0049



KOMISSION PÄÄTÖS, tehty 29 päivänä heinäkuuta 1997, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä mefenoksamin (CGA 329 351), etoksisulfuronin, famoksadonin ja ampelomyces quisqualisin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti) (97/591/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1), sellaisena kuin se on viimeksi muutettuna komission direktiivillä 96/68/EY (2), ja erityisesti sen 6 artiklan 3 kohdan, sekä katsoo, että direktiivissä 91/414/ETY säädetään yhteisössä sallittujen, kasvinsuojeluaineisiin sisällytettävien tehoaineiden luettelon kehityksestä, hakijat ovat toimittaneet neljää tehoainetta koskevat asiakirjat jäsenvaltioiden viranomaisille tehoaineiden sisällyttämiseksi mainitun direktiivin liitteeseen I, Novartis Crop Protection AG toimitti tehoaine mefenoksamia koskevan asiakirjan Belgian viranomaisille 9 päivänä helmikuuta 1996, AgrEvo toimitti tehoaine etoksisulfuronia koskevan asiakirjan Italian viranomaisille 3 päivänä heinäkuuta 1996, DuPont de Nemours toimitti tehoaine famoksadonia koskevan asiakirjan Ranskan viranomaisille 2 päivänä lokakuuta 1996, Ecogen toimitti tehoaine Ampelomyces quisqualisia koskevan asiakirjan Ranskan viranomaisille 12 päivänä huhtikuuta 1996. kyseiset viranomaiset ovat toimittaneet komissiolle tulokset asiakirjojen täydellisyyden ensimmäisestä tutkimuksesta ottaen huomioon liitteessä II ja ainakin yhden kyseistä tehoainetta sisältävän kasvinsuojeluaineen osalta direktiivin liitteessä III määrätyt tietovaatimukset; tämän vuoksi hakijat toimittivat asiakirjat 6 artiklan 2 kohdan mukaisesti komissiolle ja muille jäsenvaltioille, mefenoksamia, etoksisulfuronia ja famoksadonia koskevat asiakirjat toimitettiin pysyvälle kasvinsuojelukomitealle 21 päivänä maaliskuuta 1997, Ampelomyces quisqualisia koskevat asiakirjat toimitettiin pysyvälle kasvinsuojelukomitealle 6 päivänä helmikuuta 1997, direktiivin 6 artiklan 3 kohdassa vaaditaan, että asiakirja on vahvistettava yhteisön tasolla, jotta sitä voidaan pitää periaatteessa hyväksyttävänä direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III määrättyjen tietovaatimusten mukaisesti, tällainen vahvistaminen on tarpeen, jotta voidaan jatkaa asiakirjan yksityiskohtaista tutkimista ja antaa jäsenvaltioille mahdollisuus myöntää tätä tehoainetta sisältävien kasvinsuojeluaineiden käyttämiseen tilapäisiä lupia mainitun direktiivin 8 artiklan 1 kohdan edellytyksiä ja erityisesti sitä edellytystä noudattaen, joka koskee tehoaineen ja kasvinsuojeluaineen yksityiskohtaisen tutkimuksen tekemistä ottaen huomioon direktiivin vaatimukset, tämä päätös ei vaikuta siihen, etteikö hakijalta voida pyytää lisätietoja, jos yksityiskohtaisissa tutkimuksissa ilmenee, että tällaisia tietoja tarvitaan päätöksentekoon, jäsenvaltioiden ja komission välillä on sovittu, että Belgia jatkaa mefenoksamia koskevien asiakirjojen yksityiskohtaista tutkimusta, että Italia jatkaa etoksisulfuronia koskevien asiakirjojen yksityiskohtaista tutkimista ja että Ranska jatkaa famoksadonia ja Ampelomyces quisqualisia koskevien asiakirjojen yksityiskohtaista tutkimista, Belgia, Italia ja Ranska antavat komissiolle mahdollisimman pian ja viimeistään yhden vuoden kuluessa kertomuksen tutkimuksen lopputuloksista siten, että mukana on suositus tehoaineiden sisällyttämisestä tai sisällyttämättä jättämisestä luetteloon ja kaikista siihen liittyvistä edellytyksistä; tämän kertomuksen saamisen jälkeen yksityiskohtaisia tutkimuksia jatketaan kaikkien jäsenvaltioiden asiantuntemuksella pysyvässä kasvinsuojelukomiteassa, ja tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Seuraavien asiakirjojen katsotaan periaatteessa täyttävän liitteessä II ja kyseistä tehoainetta sisältävän kasvinsuojeluaineen osalta direktiivin liitteessä III määrätyt tietovaatimukset, kun otetaan huomioon sen käyttöä koskevat ehdotukset: 1. Novartis Crop Protection AG:n komissiolle ja jäsenvaltioille toimittama mefenoksami-nimisen tehoaineen sisällyttämiseksi direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 21 päivänä maaliskuuta 1997. 2. AgrEvon komissiolle ja jäsenvaltioille toimittama etoksisulfuroni-nimisen tehoaineen sisällyttämiseksi direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 21 päivänä maaliskuuta 1997. 3. DuPont de Nemoursin komissiolle ja jäsenvaltioille toimittama famoksadoni-nimisen tehoaineen sisällyttämiseksi direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 21 päivänä maaliskuuta 1997. 4. Ecogenin komissiolle ja jäsenvaltioille toimittama Ampelomyces quisqualis -nimisen tehoaineen sisällyttämiseksi direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 6 päivänä helmikuuta 1997. 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 230, 19.8.1991, s. 1 (2) EYVL N:o L 277, 30.10.1996, s. 25